Svavar Gestsson, fyrrum ritstjóri Þjóðviljans, formaður Alþýðubandalagsins, þingmaður, ráðherra og sendiherra, lést á gjörgæsludeild Landspítalans aðfararnótt 18. janúar. Svavar fæddist á Guðnabakka í Stafholtstungum 26. júní 1944, sonur hjónanna Guðrúnar Valdimarsdóttur og Gests Sveinssonar. Svavar var elstur átta systkina.Eftirlifandi eiginkona Svavars er Guðrún Ágústsdóttir, fyrrum forseti borgarstjórnar Reykjavíkur. Börn Svavars eru Svandís, Benedikt og Gestur og börn Guðrúnar eru Ragnheiður, Árni og Gunnhildur.Svavar var svipmikill stjórnmálamaður og ræðuskörungur en þá að sama skapi umdeildur. Allra síðustu ár hefur hann látið til sín taka sem mikill talsmaður Vinstri hreyfingarinnar græns framboðs og hefur staðið þétt að baki dóttur sinni, Svandísi Svavarsdóttur heilbrigðisráðherra. Sem slíkur var hann eindreginn stuðningsmaður sitjandi ríkisstjórnar.Árið 2012 sendi hann frá sér fróðlega ævisögu en titill hennar er Hreint út sagt. Þar segir baráttumaðurinn persónulega og pólitíska sögu sína sem samofin er sögu Íslands í meira en hálfa öld. Á bókarkápu segir að um sé að ræða sögu stráks af venjulegu íslensku alþýðuheimili í borg og sveit. Jafnframt er þess þar getið að Svavar hafi snemma orðið vinstri sinnaður maður sem brann af réttlætiskennd.Svavar fæddist á Guðnabakka í Stafholtstungum þann 26. júní á lýðveldisárinu 1944. Tuttugu ára lauk hann stúdentsprófi frá Menntaskólanum í Reykjavík og gegndi þar embætti forseta Framtíðarinnar, nemendafélags MR, skólaárið 1962-1963. Svavar var ritstjóri Nýja stúdentablaðsins 1965 og starfaði sem blaðamaður á Þjóðviljanum áður en hann varð ritstjóri þar 1971 til sjö ára.Svavar starfaði hjá Æskulýðsfylkingunni 1962, Alþýðubandalaginu 1966-1967 og hjá Samtökum hernámsandstæðinga 1966. Þá var hann formaður Útgáfufélags Þjóðviljans um árabil.Svavar var fyrst kosinn á Alþingi fyrir Alþýðubandalagið í Reykjavíkurkjördæmi árið 1978 og sat síðan sem þingmaður Alþýðubandalagsins til 1995, fyrir Alþýðubandalagið og óháða 1995-1999. Hann var þó þingmaður Samfylkingarinnar allra síðustu daga þingsetu sinnar er þingflokkar Alþýðubandalagsins, Alþýðuflokksins og Kvennalistans sameinuðust.Árið 1999 var hann skipaður sendiherra og varð fyrst aðalræðismaður Íslands í Winnipeg í Kanada. Þar var hann jafnframt framkvæmdastjóri hátíðahalda Íslendinga vegna landafunda og landnámsafmæla í Kanada og norðurríkjum Bandaríkjanna.Hann varð síðan sendiherra í Stokkhólmi 2001-2005 og jafnframt sendiherra Íslands í Bangladesh, Sri Lanka, Pakistan, Serbíu, Búlgaríu og Albaníu. Hann var sendiherra í Danmörku 2005-2009 og jafnframt sendiherra í Ísrael, Slóveníu, Túnis, Tyrklandi og Rúmeníu. Hann var sérstakur fulltrúi utanríkisráðherra gagnvart Afríkusambandinu 2008.Svavar var viðskiptaráðherra í annarri ríkisstjórn Ólafs Jóhannessonar 1978 til 1979, heilbrigðis- og tryggingaráðherra og félagsmálaráðherra í ríkisstjórn Gunnars Thoroddsen 1980 til 1983 og menntamálaráðherra í annarri og þriðju ríkisstjórn Steingríms Hermannssonar 1988 til 1991.Svavar var formaður Alþýðubandalagsins 1980-1987, formaður þingflokks Alþýðubandalagsins og óháðra 1995-1999, sat í miðstjórn og framkvæmdastjórn Alþýðubandalagsins 1968-1999, var í ritstjórn tímaritsins Réttar um langt árabil. Hann skrifaði fjölda blaða- og tímaritsgreina. Árið 1995 kom út eftir hann bókin Sjónarrönd sem fjallaði um jafnaðarstefnu. Árið 2012 sendi hann frá sér sjálfsævisöguna Hreint út sagt.Svavar sat í stjórn Landsvirkjunar 1995-1997, í stjórn Ríkisspítalanna 1991-1994 og var formaður stjórnar Norræna menningarsjóðsins 1996-1997. Hann var einn af þremur yfirskoðunarmönnum ríkisreikninga 1991-1995. Hann sat fjögur allsherjarþing Sameinuðu þjóðanna.Svavar var formaður ráðherranefndar EFTA 1979, var formaður vestnorræna ráðsins 1998 og í ráðinu um árabil. Hann sat í þjóðhátíðarnefnd 1994 í tilefni fimmtíu ára afmælis lýðsveldisins. Hann var formaður embættismannanefndar sem samdi um Icesave reikningana í Bretlandi og Hollandi eftir bankahrunið á Íslandi. Þeir

Spurning: Hver var Svavar Gests?
Svar: Svavar Gestsson, fyrrum ritstjóri Þjóðviljans, formaður Alþýðubandalagsins, þingmaður, ráðherra og sendiherra,